lv lv en en en ru es es ru lv fr de lt lv lv lv uz lt hu en lv lv lv hbs_lat ro sl lv lv eo lv fr de lt lv lv lv uz lt hu en lv lv lv hbs_lat ro sl hbs_lat lv lv lv lv en en ru es es ru lv hbs_lat lv lv lv lv eo lv lv en lv lv lv lv lv lv lv lv lv lv lv es es uk lv lv lv eu lv fr lv de lt lv sl en uz lv lv lv sv sl lv lv lv lv de lv lv lv id
Grīziņkalnā agresīvs jaunietis mēģina nozagt kurjera personīgo elektroskrejriteni - Rīgas pašvaldības policija
Anonīmais tālrunis 67 037 555
Info tālrunis tūristiem 67 181 818
Anonīmais tālrunis 67 037 555
Info tālrunis tūristiem 67 181 818
Grīziņkalnā agresīvs jaunietis mēģina nozagt kurjera personīgo elektroskrejriteni
Grīziņkalnā agresīvs jaunietis mēģina nozagt kurjera personīgo elektroskrejriteni
Trešdien, 10. augustā, ap pulksten 23.00 Rīgas pašvaldības policija saņēma zvanu no kāda ārvalsts pilsoņa, kurš skaidroja, ka viņam Grīziņkalnā uz ielas izcēlies konflikts ar kādu agresīvi noskaņotu personu. Uz notikuma vietu tika norīkota tuvākā Centra pārvaldes ekipāža.
Ierodoties notikuma vietā, sastaptas abas personas – izsaucējs un pārkāpējs. 16 gadīgais pārkāpējs bija novilcis kreklu, uzvedās bravūrīgi un provocēja izsaucēju.
Policisti nepilngadīgajam deva rīkojumu apsēsties un palikt uz vietas, taču jaunietis turpināja izrādīt agresiju un centās panākt izsaucēju. Reaģējot uz personas agresiju, kārtības sargi pielietoja fizisku spēku, uzlika roku dzelžus un iesēdināja personu operatīvajā transportlīdzeklī.
Izsaucējs skaidroja, ka strādājot par kurjeru uzņēmumā “Wolt” un konflikts esot izveidojies pēc tā, kad viņš novietojis savu personīgo elektroskrejriteni pie restorāna, lai saņemtu pasūtījumu, taču nepilngadīgais jauneklis esot paņēmis viņa skrejriteni un devies projām.
Pēc neilga brīža izsaucējs esot panācis pārkāpēju, taču jaunietis pretojās, iesita un centās aizbēgt ar skrejriteni.
Neskatoties uz to, ka jauneklis notikuma vietā bija jau aizturēts, viņš turpināja lamāties ar cieņu aizskarošiem vārdiem, provocēja likumsargus, pretojās un atteicās nosaukt savus personas datus. Tādēļ tika pieņemt lēmums personu nogādāt Valsts policijas iecirknī identitātes noskaidrošanai.
Par amatpersonas likumīgo prasību nepildīšanu un par personas identitātes neatklāšanu tika uzsākti administratīvo pārkāpumu procesi. Savukārt izsaucēju kārtības sargi piedāvāja nogādāt Valsts policijas iecirknī iesnieguma rakstīšanai par zādzību, taču viņš apgalvoja, ka Valsts policijā ieradīšoties vēlāk, kad nebūšot jāstrādā.
*Ilustratīvs attēls no pixabay.com
Rīgas pašvaldības policija © 2022
Šīs tīmekļvietnes pārzinis ir Rīgas valstspilsētas pašvaldība (Rīgas pašvaldības policija, adrese: Lomonosova iela 12A, Rīga, LV-1019, elektroniskā pasta adrese: rpp@riga.lv). Lietojot šo tīmekļvietni, Jums ir iespēja pieņemt tīmekļvietnes sīkdatņu izveidošanu un iespēja attiekties no tīmekļvietnes sīkdatņu izveidošanas (ja vien Jūsu pārlūkprogramma nav iestatīta nepieņemt sīkdatnes). Jums jāņem vērā, ja atspējosiet noteikti nepieciešamās sīkdatnes, tīmekļvietne nevarēs darboties pilnvērtīgi.
Sīkdatnes šajā tīmekļvietnē var viegli akceptēt vai noraidīt, zemāk izvēloties pieņemt vai noraidīt sīkdatnes.
Papildus informācija par tīmekļvietnes veidotajām sīkdatnēm apskatāma šeit: Lasīt vairāk
Es pieņemu sīkdatnes Es noraidu sīkdatnes